**SAISTOŠIE NOTEIKUMI**

Liepājā

|  |  |  |
| --- | --- | --- |
|  2023. gada 21. decembrī |   Nr.22 (prot. Nr.14, 37.§) |  |
| Par Liepājas valstspilsētas pašvaldības budžetu 2024. gadam  |
|  | Izdoti saskaņā ar Pašvaldību likuma 48. pantu, likumu "Par pašvaldību budžetiem" un Likumu par budžetu un finanšu vadību  |

1. Apstiprināt Liepājas valstspilsētas pašvaldības pamatbudžetu 2024. gadam saskaņā ar 1. pielikumu:

1.1. ieņēmumi 108 926 648 *euro*;

1.2. izdevumi 110 583 252 *euro*;

1.3. līdzdalība komersantu pašu kapitālā 312 107 *euro*;

1.4. aizdevumu atmaksa 4 065 738 *euro*;

1.5. aizdevumu saņemšana 1 341 438 *euro*;

1.6. atlikums uz gada sākumu 4 693 011 *euro*.

 2. Apstiprināt ziedojumu un dāvinājumu fondu 2024. gadam saskaņā ar 2.  pielikumu:

2.1. ieņēmumi 11 581 *euro*;

2.2. izdevumi 17 453 *euro*;

2.3. atlikums uz gada sākumu 5 872 *euro*.

3. Apstiprināt Liepājas valstspilsētas pašvaldības aizņēmumu, galvojumu un ilgtermiņa saistību apmēru saskaņā ar 3. pielikumu.

 4. Pilnvarot Liepājas valstspilsētas pašvaldības izpilddirektoru apstiprināt pašvaldības iestāžu, aģentūru, kapitālsabiedrību un projektu/pasākumu detalizētās ieņēmumu un izdevumu tāmes 2024. gadam atbilstoši 1. un 2. pielikumā apstiprinātajam finansējumam.

 5. Pilnvarot Liepājas valstspilsētas pašvaldības Budžeta komisiju lemt par grozījumiem Liepājas valstspilsētas pašvaldības budžeta 2024. gadam ieņēmumu un izdevumu tāmēs institūciju apstiprinātā budžeta ietvaros.

 6. Budžeta izpildītāja funkcijas veikt Liepājas valstspilsētas pašvaldības iestāžu, aģentūru un kapitālsabiedrību vadītājiem.

 7. Budžeta izpildītājiem normatīvajos aktos noteiktajā kārtībā sastādīt un apstiprināt struktūrvienību un pakļautībā esošo iestāžu, projektu un programmu tāmes.

 8. Budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu un racionālu pašvaldības budžeta līdzekļu izlietojumu, nepārsniedzot attiecīgajam mērķim tāmē plānotos izdevumus atbilstoši ekonomiskajām un funkcionālajām kategorijām.

 9. Liepājas valstspilsētas pašvaldības iestādes "Liepājas Centrālā administrācija" Finanšu pārvaldei budžeta ieņēmumu daļas neizpildes gadījumā finansēt budžeta iestādes, uzņēmumus un mērķprogrammas proporcionāli budžeta ieņēmumu izpildei.

 10. Pilnvarot Liepājas valstspilsētas pašvaldības domes pastāvīgo Finanšu komiteju lemt par līdzekļu piešķiršanu neparedzētiem mērķiem Liepājas valstspilsētas pašvaldības budžeta 2024. gadam REZERVES FONDA ietvaros, kas pārsniedz 3000 *euro.*

 11. Pilnvarot Liepājas valstspilsētas pašvaldības domes priekšsēdētāju ar rīkojumu piešķirt līdzekļus neparedzētiem gadījumiem Liepājas valstspilsētas pašvaldības budžeta 2024. gadam REZERVES FONDA ietvaros par pieprasījumiem līdz 3000 *euro*.

 12. Noteikt par piešķirto valsts mērķdotāciju apguves atbildīgajiem izpildītājiem:

 12.1. izglītības nozarei – Liepājas valstspilsētas pašvaldības iestādi "Liepājas Izglītības pārvalde";

 12.2. kultūras nozarei – Liepājas valstspilsētas pašvaldības iestādi "Liepājas Kultūras pārvalde";

 12.3. sporta nozarei – Liepājas valstspilsētas pašvaldības iestādi "Liepājas Sporta pārvalde";

 12.4. pašvaldības nekustamajiem īpašumiem – Liepājas valstspilsētas pašvaldības iestādi "Liepājas Nekustamā īpašuma pārvalde";

 12.5. nodarbinātības projektiem un pasākumiem – Liepājas valstspilsētas pašvaldības aģentūru "Liepājas Nodarbinātības projekti", Liepājas valstspilsētas pašvaldības iestādi "Liepājas Komunālā pārvalde";

 12.6. sociālajai nozarei – Liepājas valstspilsētas pašvaldības iestādi "Liepājas Sociālais dienests";

 12.7. transporta nozarei – Liepājas valstspilsētas pašvaldības iestādi "Liepājas Komunālā pārvalde", Liepājas valstspilsētas pašvaldības aģentūru "Liepājas Sabiedriskais transports";

 12.8. vides pasākumiem un projektiem – Liepājas valstspilsētas pašvaldības iestādi "Liepājas Centrālā administrācija".

 13. Pilnvarot Liepājas valstspilsētas pašvaldības iestādes "Liepājas Nekustamā īpašuma pārvalde" vadītāju Liepājas valstspilsētas pašvaldības vārdā slēgt nekustamo īpašumu nomas līgumus par pašvaldībai piederošo nekustamo īpašumu iznomāšanu un Liepājas valstspilsētas pašvaldības iestādei "Liepājas Nekustamā īpašuma pārvalde", pamatojoties uz Liepājas valstspilsētas pašvaldības domes lēmumiem, nodrošināt Liepājas valstspilsētas pašvaldības nekustamā īpašuma iznomāšanu un administrēšanu normatīvajos aktos noteiktajā kārtībā.

 14. Akceptēt kārtību, ka Liepājas valstspilsētas pašvaldības iestāde "Liepājas Nekustamā īpašuma pārvalde" budžetā piešķirto līdzekļu apjomā iesniedz saskaņošanai Liepājas valstspilsētas pašvaldības domes pastāvīgajā Finanšu komitejā priekšlikumu par prioritārā kārtībā sedzamajām pašvaldības dzīvojamo telpu īrnieku neizpildītajām neatgūstamajām saistībām pret dzīvojamās mājas pārvaldniekiem.

15. Pilnvarot Liepājas valstspilsētas pašvaldības iestādi "Liepājas Izglītības pārvalde" slēgt līgumus ar attiecīgajām pašvaldībām par pašvaldību savstarpējiem norēķiniem saskaņā ar Ministru kabineta 2016. gada 28. jūnija noteikumiem Nr.418 "Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem".

 16. Pilnvarot Liepājas valstspilsētas pašvaldības iestādi "Liepājas Izglītības pārvalde" slēgt līgumus ar privātajām izglītības iestādēm un privātajiem bērnu uzraudzības pakalpojuma sniedzējiem, veikt pašvaldības līdzfinansējuma pārskaitījumus atbilstoši bērnu skaitam un faktiskajam apmeklējumam.

 17. Budžeta izpildītājiem, kuru pārziņā ir Liepājas kultūras un sporta pasākumi, pirms grozījumu iesniegšanas, izmaiņas pa pasākumu veidiem jāizskata un jāsaskaņo attiecīgās nozaru komisijās un Liepājas valstspilsētas pašvaldības Budžeta komisijā.

 18. Ja līdz kārtējā gada 1. oktobrim nav uzsāktas darbības Attīstības budžeta līdzekļu apguvē, Liepājas valstspilsētas pašvaldības Budžeta komisijai ir tiesības lemt par līdzekļu atgriešanu pašvaldības budžetā.

|  |  |
| --- | --- |
| Priekšsēdētājs |  Gunārs Ansiņš  |